b'\n_START_ARTICLE_\nJonas Kukarevi\xc4\x8dius\n_START_PARAGRAPH_\nJonas Kukarevi\xc4\x8dius (1919 m. lapkri\xc4\x8dio 20 d. Siman\xc4\x8di\xc5\xb3 k., Mol\xc4\x97t\xc5\xb3 r.), muzikos mokytojas ir chorvedys.\n_START_SECTION_\nBiografija\n_START_PARAGRAPH_\n1946\xe2\x80\x931950 choro dirigavimo mok\xc4\x97si Vilniaus J. Tallat-Kelp\xc5\xa1os muzikos mokykloje (d\xc4\x97st. V. \xc5\xbdilius ir A. Il\xc4\x8diukas). 1961\xe2\x80\x931964 choro dirigavimo studijas neakivaizdiniu b\xc5\xabdu dar gilino Lietuvos valstybin\xc4\x97je konservatorijoje (doc. K. Kavecko ir vyr. d\xc4\x97st. J. Karoso klas\xc4\x97s)._NEWLINE_1945\xe2\x80\x931960 Lietuvos valstybin\xc4\x97s filharmonijos mi\xc5\xa1riojo choro artistas tenoras, vadovavo Naujosios Vilnios m\xc4\x97g\xc4\x97j\xc5\xb3 chorams ir vokaliniams ansambliams (1952\xe2\x80\x931959), 1960\xe2\x80\x931964 Respublikini\xc5\xb3 liaudies meno r\xc5\xabm\xc5\xb3 choro dirigentas \xe2\x80\x93 konsultantas._NEWLINE_Nuo 1964 Vilniaus rajono Avi\xc5\xbeieni\xc5\xb3 a\xc5\xa1tuonmet\xc4\x97s mokyklos muzikos ir dainavimo mokytojas. 1954\xe2\x80\x931967 Respublikini\xc5\xb3 profs\xc4\x85jung\xc5\xb3 kult\xc5\xabros r\xc5\xabm\xc5\xb3 mi\xc5\xa1riojo choro \xe2\x80\x9eTauras" (1965) meno vadovas ir dirigentas. Chore dainavo 60-90 balsing\xc5\xb3 sostin\xc4\x97s moter\xc5\xb3 ir vyr\xc5\xb3, kurie buvo parengti 1955, 1960 ir 1965 respublikin\xc4\x97ms dain\xc5\xb3 \xc5\xa1vent\xc4\x97ms, pirm\xc5\xb3j\xc5\xb3 ir kit\xc5\xb3 prizini\xc5\xb3 viet\xc5\xb3 peln\xc4\x97 Vilniaus miesto ir respublikin\xc4\x97se ap\xc5\xbei\xc5\xabrose bei konkursuose, koncertavo Lietuvoje, Latvijoje, Baltarusijoje ir Rusijoje. Koncert\xc5\xb3 programose buvo sud\xc4\x97tingesni\xc5\xb3 G. F. H\xc3\xa4ndelio, W. A. Mozarto, G. Verdi, B. Smetanos ir kit\xc5\xb3 autori\xc5\xb3 klasikini\xc5\xb3 bei \xc5\xa1iuolaikini\xc5\xb3 k\xc5\xabrini\xc5\xb3._NEWLINE_J. Kukarevi\xc4\x8dius buvo 1960 respublikin\xc4\x97s dain\xc5\xb3 \xc5\xa1vent\xc4\x97s konsultantas, Ignalinos ir \xc5\xa0ven\xc4\x8dioni\xc5\xb3 rajon\xc5\xb3 dain\xc5\xb3 \xc5\xa1ven\xc4\x8di\xc5\xb3 vyr. dirigentas.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'